OpenLLM-France/wikimedia huggingface dataset:
# Eugenio IV.a

Eugenio IV.a (Venezia 1383-Erroma 1447ko otsailak 23), Eliza Katolikoko 207. aita santua izan zen 1431tik 1447 arte.
Jaiotza izenez Gabriele Condulmer, Venezian jaio zen, merkatari aberatsen familia batean. San Agustinen Ordenan sartu zen, eta irudi nabarmengarri bat bezala agertu zen bere osaba Gregorio XII.aren aitasantutzan, nork Sienako gotzain izendatu zuen, hiriko klase politikoaren baztertzea eragiten zuena, 24 urteko atzerriko gotzain baten izendapenaren aurka zegoena. Condulmerrek, postuari uko egin zion, orduan, bere osabaren aita santu diruzain bihurtuz, baita San Marko eta San Klementeren basiliketako kardinal ere, eta, ondoren, Santa Maria en Trastevere basilikako kardinal.
Martin V.a aita santuari oso baliagarri suertatu zitzaion, horrela, berehala, haren ondorengo bezala aukeratua izan zelarik. Erroman koroatua izan zen, 1431ko martxoak 11n. Aukeratua izan aurretik, kardinalekin idatzizko adostasun bat sinatu zuen, non Elizaren irabazien erdia banatuko zienaren konpromisoa hartuz, eta, gainera, garrantzizko kontuei buruz galdetzea promes egin zuen, izpiritualak zein lurrekoak izan. Aulki santua hartzean, bere aurreko aita santua izan zen Martin V.ak Colonnatarrekin ezarritako harreman ugarien aurka hartutako neurri gogorrek, aitasantutzaren interesen aurrean Erromaren eskubideak defendatzen zituen familia boteretsu honekin ika-mika larria izatera eraman zuen. Ika-mikak, ez zuen asko iraun, eta, handik gutxira, bi aldeak bake batera iritsi ziren.
Baina Eugenioren erregealdiko gertakaririk garrantzitsuena, aita santua bera eta Basileako kontzilioaren arteko borroka izan zen, Mugimendu kontziliar historikoaren zati zena. 1431ko uztailak 23an, bere legatuak, kontzilioa abiarazi zuen, Martin V.ak deitu zuena, baina, bere asmoetan konfiantzarik ez zuenez eta jende gutxi joan zela ikustean, aita santuak, 1431ko abenduak 18an bulda bat idatzi zuen, kontzilioa desegin eta beste bat deituz, Bolonian urte ta erdi beranduago biltzekoa zena. Kontzilioak, aita santu pribilegioen adierazpen goiztiar hauei aurre egin zien.
1441ean, Bordeleko artzapezpikuaren eskariz, Eugenio V.ak Studium Generale bat sortzen du (teologia, zuzenbidea, medikuntza eta artea), Pey Berlanden agintepean, Bordeleko Unibertsitatearen jatorria izango dena.
San Malakiasen profeziek, aita santu honi, Lupa Cælestina (Otseme zelestinoa) bezala erreferentzia egiten diote, modu okerrean, Zelestinar ordenakoa izateari erreferentzia egiten diona, benetan agustindarra zenean. Gainera, aipamenak, aita santu izan aurretik, Sienako gotzain izan zela dio, bertako armarriak, otseme bat erakusten duelarik.

## Erreferentziak

* ↑ Euskaltzaindia. 129. araua: Aita santuen izenak. .
* Datuak: Q167561
* Multimedia: Eugenius IV / Q167561
# Eugenio Llaguno

Eugenio Llaguno Amirola (Menagarai, Aiara, 1724ko urriaren 15a - Madril, 1799ko otsailaren 10a) arabar politikari eta idazlea izan zen.
Aita Juan Andrés Llaguno Fernández de Jauregi arkitektoa izan zuen. 1743 inguruan Madrilen zegoen Agustín Montiano Luiando bere osabaren babespean. Karlos III.a Espainiakoaren garaian Justizia idazkaria (ministroaren baliokidea) izan zen. 1754an jaioterriko alkatea izan zen eta 1758an Santiagoko zalduna. 1799an pneumonia batek jota hil zen.
Euskalerriaren Adiskideen Elkartearen kidea, 1775an Cantar de mio Ciden eskuizkribua topatu zuen eta argitaratzea lortu zuen. Jean Racineren Athalie gaztelaniara itzuli zuen. Noticias de los arquitectos y arquitectura de España desde su restauración idatzi zuen.

## Erreferentziak

* ↑ (Gaztelaniaz) Biblioteca Virtual Miguel de Cervantes. «Obras de Llaguno y Amírola, Eugenio, 1724-1799» Biblioteca Virtual Miguel de Cervantes (Noiz kontsultatua: 2019-12-15).
* Datuak: Q5408346
* Multimedia: Eugenio de Llaguno y Amírola / Q5408346
# Eugenio Otsoa

    Artikulu hau politikariari buruzkoa da; XIX. mendeko idazleari buruzkoa beste hau da: «Eugenio Otxoa».
Eugenio Otsoa Ugalde (Arrasate, Gipuzkoa, 1951 – Leintz Gatzaga, Gipuzkoa, 2023ko otsailaren 21a) euskal politikari abertzalea eta euskaltzalea izan zen. Leintz Gatzagako alkatea izan zen 1987tik 2003ra (2000 urtean kargua utzi zuen, lan kontuak zirela medio), 2011tik 2015era eta 2019tik 2023ra bitartean, beti Gatzagako Hautesle Elkartean aurkeztuta. Leintz-Gatzagak azpiegiturak berritu eta hirigintza-arazo larriak zituela eta, egitasmo bat abiatu zuen udalak, Jose Mª Idigoras Arregi "Malkorre" alkate zela (1983-1987), eta ondoko udalbatzek plan hori burutu zuten. Aspaldiko urteotan, hainbat proiektu egin ditu Leintz Gatzagako udalak: Udaletxea eta pilotalekua eraberritu, plaza egin, herri-guneko etxebizitza zaharrak eraberritu eta etxebitzita berriak egin. Horrekin guztiarekin batera, herriko lurrak egonkortzeko plana burutu zuen eta Gatz Museoa sortu.

## Bizitza

Arrasateko San Andres auzoko Asubeazpi baserrian jaio zen, eta 40 urte baino gehiagoz bizi izan zen Leintz Gatzagan. Tarteka Polonian eta Mexikon bizi izan zen, lan kontuak zirela-eta. Erdi mailako ikasketak egin zituen Arrasateko Eskola Politeknikoan, eta ingeniari teknikoa da.

## Lana

Arrasateko Mondragon kooperatiba-taldean eta Antzuolako Elay enpresa-taldean egin zuen lan, fabrikazio-lanetan gehienbat, bai eta enpresako zuzendaritzan ere. Erretiroa hartu aurreko urteetan Elay enpresan aritu zen lanean, MexikokoCelaya hirian.

## Erreferentziak

* ↑ «Otsoa Ugalde, Eugenio - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2018-06-28).
* ↑ «Eugenio Otsoa, Gatzagako Hautesle Elkarteko alkategaia: "Edozein gustura egongo den herri erakargarria gura dut izatea Gatzaga"» https://goiena.eus (Noiz kontsultatua: 2018-06-29).
* ↑ (Gaztelaniaz) 2015, Leniz. «Museo de la Sal de Leintz Gatzaga» www.gatzmuseoa.com (Noiz kontsultatua: 2018-06-29).
* ↑ (Gaztelaniaz) «Eugenio Otsoa hablará sobre su experiencia profesional y comercial en México» El Diario Vasco 2016-06-21 (Noiz kontsultatua: 2018-06-29).

## Kanpo estekak

* Datuak: Q14083870
# Fikzioaren izterrak

Fikzioaren izterrak Ur Apalategi lapurtarraren ipuin bilduma da, 2010. urtean kaleratua. Zazpi narrazioz osaturik, metaliteratura eta bikote harremanak dituzte hizpide.
Lanak 2011n Euskadi Literatura Saria, euskarazko literatura modalitatean, irabazi zuen.

## Erreferentziak

* ↑ «'Fikzioaren izterrak': ariketa metaliterario bat» Argia 2011/10/20.
* ↑ «Ur Apalategik jasoko du euskarazko narratiba arloko Euskadi Literatura Saria» Berria 2011-10-20.

## Kanpo estekak

* Susa argitaletxearen webgunea
* Datuak: Q20492552
# Filacciano

Filacciano Italiako udalerri bat da. Erromako probintzian kokatuta dago, Lazio eskualdean. 464 biztanle ditu, 5,66 kilometro koadroko azaleran banatuta.

## Mugakideak

Filaccianok honako udalerri hauekin egiten du muga:
Nazzano Ponzano Romano Torrita Tiberina Forano Poggio Mirteto

## Kanpo estekak

* Datuak: Q242622
* Multimedia: Filacciano / Q242622
# Fikzioa telebistan

Fikzioa, telebistan, irudimenezko errealitate batean oinarritutako narrazioa da, non fikziozko pertsonaiek hartzen duten parte. Fikziozko narrazioa ahots zein idatzizkoa eta literatura, antzerki nahiz zinemakoa izan daiteke. Hau da, genero hau simulazioarekin erlazionatzen da, fantasiaren ilusioarekin edota paradoxa zein gezurrarekin. Oinarrian, asmatutako istorio baten aurkezpena da non publikoak aurkeztutakoa sinets dezakeen. Eskuarki ez da zuzenean emititzen, aldez aurretik grabatutako produktua baita.
Telebisten parrilletan, generoen artean fikzioa da zalantzarik gabe ordu gehien lortzen dituena. Egunaren eta orduaren gorabeheran aldatzen da fikzioaren presentzia telebistan, baina, orotara, programazioaren %30-35 artean hartzen du Hego Euskal Herrian.

## Azpigeneroak

* Telefilmak
* Telenobelak
* Telesailak
* Marrazki bizidunak
* Gazteentzakoak
* Zine luzea
* Bestelakoak
Frantziako Ikus-entzunezkoen Kontseilu Gorenak (CSA) sailkapen hau egiten du:
* Film laburrak
* Telefilmak
* Antzerkia
* Jarraikortasun argumentaleko telesailak
* Jarraikortasunik gabeko telesailak
* Telenobelak
* Sit-comak
* Formatu handiko telesailak
* Marrazki bizidunak
* Minitelesailak
* Bestelakoak

## Espainiako kontsumo-datuak

TNSren arabera, Espainian kontsumitzen den fikzio gehiena Estatu Batuetatik ekarritako produktuak dira. Hau da, Espainiako telebista kateetako fikzioaren % 55 Ameriketako Estatu Batuetako produkzioari dagokio; % 25, kateen beren produkzioari; % 7, Europako produkzioari; eta % 13, munduko gainerako herrialdeetako produkzioari.
Fikzioa (film luzeak eta telefilmak, gehienbat) oso erabiliak dira parrillako hutsuneak bete ahal izateko, adibidez, programa batek arrakasta lortzen ez duenean eta zer sartu aukeratzen den bitartean. Gainera, genero honek beste edozeinek baino hobeto ahalbidetzen du errepikapena. Telesail edo pelikulen kasuan, adibidez.
Oro har ez dago genero honetarako ikusle zehatzik, formatu bereziak salbu: umeentzako produktuak, esaterako. Besteak orotariko publikoari zuzendutakoak izaten dira.
Oro har, fikzioak leku handia du telebista orotarikoan. Nahiz eta hainbat generotan sailkatzen den, Espainiako kate guztietan telesaila nagusitzen da. Adibidez, Cuatrok, fikziozko telesailak edukitzeaz gain, badirudi fikzioari oraindik garrantzi handiagoa ematen diola: izan ere, zientzia-fikziozko generoaren inguruko kontakizun eta liburuak egokitu dituen serie bat aparte emititzen du (Maestros de la Ciencia Ficción). ETB3ren kasuan, aldiz, fikzioa bereziki marrazki bizidunetan ageri da.

## Fikzioa telebistan

Hego Euskal Herrian gehien ikusten diren orotariko telebista kanalak, fikzioak 2009an izan zuen presentzia ehunekotan adierazita:
* La 1: % 18,9
* La 2: % 6,9
* Tele5: % 9,6
* Cuatro: % 34,3
* Antena 3: % 29
* La Sexta: % 27,2
* ETB1: % 8,3
* ETB2: % 32,2

## Erreferentziak

* Kantar Media, Anuario de Audiencia de Television 2009

## Kanpo estekak

* Datuak: Q16567663
# Filadelfia (Calabria)

Filadelfia Italiako udalerri bat da. Vibo Valentiako probintzian kokatuta dago, Calabria eskualdean. 4.967 biztanle ditu, 31,5 kilometro koadroko azaleran banatuta.

## Mugakideak

Filadelfiak honako udalerri hauekin egiten du muga:
Polia Jacurso Francavilla Angitola Curinga

## Kanpo estekak

* Datuak: Q54707
* Multimedia: Filadelfia (Italy) / Q54707
# Fila (enpresa)

Fila, Italiako kirol arropa eta oinetako enpresa ekoizle bat da.
1911an Ettore eta Giansevero Fila Robattinok sortu zuten eta gaur egun Piamonteko Biella udalerrian egoitza nagusia du.

## Kanpo estekak

* Webgune ofiziala
* Datuak: Q482539
* Multimedia: Fila (company) / Q482539
# Fila brasileiro

Fila Brasileiroa (euskaraz "Brasildar Harrapakin Txakurra") edo Fila brasildarra, Brasilgo bertako txakur arraza bat da.
Mundu mailan jabea, familia eta etxearekiko oso leiala izateagatik ezaguna da, jabea defemdatzearren haren bizitza sakrifikatzeko gai delarik. Txakur zaindari oso ona da, halere, alde negatiboa ere badu, izaera oldarkorra izanik ongi hezitua ez badago txakur arrikutsua izan baidatiteke.
NFZren sailkapenean, nazioartean ezagututako arrazen artean, 2. taldean dago moloso txakur eta antzekoekin batera.

## Erreferentziak

* ↑ «Fila brasileiro» www.fci.be (Noiz kontsultatua: 2022-10-28).

## Kanpo estekak

* Datuak: Q37808
* Multimedia: Fila Brasileiro / Q37808
# Fernando Murua

Fernando Murua Quintana, (?, 1962 – Gasteiz, 2002ko irailaren 3a) euskal rock musikaria izan zen, bateria-jole hain zuzen ere.

## Biografia

1979 La Polla Records punk taldean aritu zen 2002an bihotzekoak emanda hil arte. Bere heriotza zela eta kontzertuak bertan behera utzi eta taldea desegin zuten.

## Diskografia

* Banco Vaticano (Maketa) - 1981
* Y ahora qué? (EP) - 1983
* Salve - 1984
* Revolución - 1985
* No Somos Nada - 1987
* Donde Se Habla - 1988
* En Directo (zuzenean) - 1988
* Ellos Dicen Mierda, Nosotros Amén - 1990
* Los Jubilados - 1990
* Barman (EP) - 1991
* Negro - 1992
* Hoy es el Futuro - 1993
* Bajo Presión - 1994
* Carne Para la Picadora - 1996
* En Turecto (zuzenean) - 1998
* Toda La Puta Vida Igual - 1999
* Bocas - 2001

## Erreferentziak

* ↑ Mor Fernando Murua 'Fernandito', baterista del grup La Polla
* ↑ Fernandito (Gara egunkaritik aterata)
* Datuak: Q8961358
# Fernando Muñagorri

Fernando Muñagorri Alkorta (Gipuzkoa, 1907ko abuztuaren 5a - 1959ko azaroaren 10a) euskal atleta izan zen, distantzia motzetan aditua.

## Palmaresa

Behin hartu zuen parte Olinpiar Jokoetan, 1928an, hain zuzen ere:
| Urtea | Txapelketa | Lekua | Emaitza | Froga |
| 1927 | Espainiako Atletismo Txapelketa | | 2.a | 100 m. |
| 1928 | Olinpiar Jokoak | Amsterdam, | 6.a (1. erronda) | 100 m. |
| 1928 | Olinpiar Jokoak | Amsterdam, | 3.a (1. erronda) | 4 x 100 |
Hona hemen lortutako emaitzarik onenak:
* 100 metrotan 11,3 segundokoa
* 200 metrotan 23,7 segundokoa

## Erreferentziak

* ↑ Auñamendi Entziklopedia
* ↑ www.sports-reference.com
* Datuak: Q12257853
* Multimedia: Fernando Muñagorri / Q12257853
# Fernando Nicolas Oliva

Fernando Nicolas Oliva (1971ko irailaren 26a - ) Argentinako futbolari ohia da.
Hainbat futbol taldetan jokatu du, esaterako Shimizu S-Pulse.

## Kanpo estekak

* (Japonieraz) J.League Data Site
* Datuak: Q3069517
# Fernando Ortiz Arana

Fernando Ortiz Arana (Santiago de Querétaro, 1944ko urriaren 26a) Mexikoko politikaria eta Alderdi Iraultzaile Instituzionalean (PRI) afiliatutako legegilea.
Ortiz Arana José Ortiz Antañana higiezinen agentearen eta Virginia Arana Moránen semea da. Queretaroko Unibertsitate Autonomoan lizentziatu zen 1967an Zuzenbidean.
1963an Alderdi Iraultzaile Instituzionalean sartu zen eta 1990eko hamarkadaren amaieran zuzendu zuen. Hiru legealdi ere egin ditu kongresukide federal gisa, 1991n Diputatuen Ganberako presidente legealdi bat senatari gisa eta 1997an eta 2003an gobernadore izateko arrakastarik gabe aurkeztu da.

## Erreferentziak

Iturria: Diccionario biográfico del gobierno mexicano, Ed. Fondo de Cultura Económica, Mexiko, 1992.

## Kanpo estekak

* Datuak: Q5444858
# Fernando Múgica Herzog

    Artikulu hau politikoari buruzkoa da; kazetaria gaitzat duena beste hau da: «Fernando Múgica Goñi»
Fernando Múgica Herzog (Donostia, Gipuzkoa, 1934 – 1996ko otsailaren 6a) politikaria izan zen, Espainiako Langile Alderdi Sozialistakoa.

## Bizitza

Aita Gerra Zibilean hildako euskal biolin-jolea eta ama judu-poloniar jatorria zuen frantziarra izan zituen. Enrique anaiarekin batera Alderdi Sozialistan sartu eta 1993ra arte Gipuzkoako Alderdi Sozialista zuzendu zuen. Ez zuen kargu publikorik izan.
Asociación de Amistad España-Israel elkartearen sortzaileetako bat izan zen, eta Espainiak Israel aintzatetsi zezan lan egin zuen. 1996an ETAk jaioterrian tiroz erail zuen.

## Erreferentziak

* ↑ Abizena horrela idaztea euskal herritar horren aukera pertsonala da. Izan ere, Euskaltzaindiak, euskara baturako, Muxika onartu du deitura horren grafiatzat. Ikus Euskal Onomastikaren Datutegia.
* ↑ «El ex jefe de ETA Kantauri, condenado a 82 años de cárcel» El País 2008-1-18.

## Kanpo estekak

* Datuak: Q8961365
# Fernando Morán

Fernando Morán López (Avilés, Asturias, Espainia, 1926ko martxoaren 25a - Madril, Espainia, 2020ko otsailaren 19a) espainiar idazlea, politikaria eta diplomatikoa izan zen.

## Biografia

Hogeita hamar urtez, diplomatiko gisa lan egin zuen, eta garrantzizko zereginak bete zituen Francisco Francoren eta Felipe Gonzálezen gobernuentzat. Espainiako Alderdi Sozialistako kide izanik, Kanpo Arazoetako ministro izan da, eta enbaxadore NBEn.
Politika, gizartea eta literaturari buruzko saiakerak idatzi zituen, eta, horretaz gainera, zenbait eleberri ere bai, hala nola También se muere el mar (1958) eta El Profeta (1961). 1964an, ipuin-bilduma bat idatzi zuen: Joe Giménez, promotor de ideas (1964). Saiakera- eta oroitzapen-liburuak ere argitaratu ditu: La destrucción del lenguaje (1981), España en su sitio (1990), Los tiempos muertos y otras anotaciones (1990) eta Bloc de notas: análisis, esperanzas y nostalgias (1995). 1997aren bukaeran, El día en que... ipuin-liburua argitaratu zuen, zeinetan izugarrizko fikzioak asmatzen baitzituen, bere karrera politikoko gertaerak oinarri hartuta.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3069513
* Multimedia: Fernando Morán / Q3069513
# Fernando Méndez-Leite

Fernando Méndez-Leite Serrano (Madril, Espainia, 1944ko maiatzaren 6a) espainiar zinema-zuzendaria da.

## Biografia

Zuzenbide-ikasketak egin zituen Madrilgo Unibertsitate Complutensean, eta zinema-ikasketak Zinemako Eskola Ofizialean, Madrilen bertan.
1967an Espainiako Telebistan hasi zen lanean, zuzendari-laguntzaile gisa. Bien bitartean, film-kritikak idatzi zituen zenbait egunkari eta aldizkaritan. 1968-1981 bitartean zinemaren teoria, zuzendaritza eta historia erakutsi zuen Valladolideko Unibertsitateko Zinema Katedran.
1980an egin zuen debuta zinema-zuzendari gisa: El hombre de moda (Modako gizona). 1986an Espainiako Ministro Batzordeak Zinemagintza eta Ikus-entzunezko Arteen Institutuko zuzendari nagusi izendatu zuen, Pilar Miróren ordez. Dena dela, 1988an karguaren dimisioa aurkeztu zuen, Kultura Ministerioarekin izan zituen tirabirengatik.
1989an Espainiako Telebistan lanean hasi zen berriro. 1992an Donostiako Zinemaldiko zuzendaritza eskaini zitzaion, baina ez zuen onartu. 1994an La Regenta filma egin zuen telebistarako, eta urte horretan bertan Madrilgo Zinema Eskola sortu berriaren zuzendari hautatu zuten.
Bestalde, zinemari buruzko bi liburu idatzi ditu: Historia del cine español en cien películas (1985, Espainiako zinemaren historia ehun filmetan) eta Argentina en el cine español (1993, Argentina Espainiako zineman).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q8961363
# Fernando Múgica Goñi

    Artikulu hau kazetariari buruzkoa da; politikoa gaitzat duena beste hau da: «Fernando Múgica»
Fernando Múgica Goñi (Iruñea, 1946ko ekainaren 7a - Madril, 2016ko maiatzaren 12a) nafar kazetaria izan zen.
Nafarroako Unibertsitatean kazetaritza ikasi ondoren, La Gaceta del Norte eta Diario de Noticias egunkarietan lan egin du. El Mundo egunkariaren sortzaileetako bat izan zen eta erredaktore-buru bilakatu zen.

## Erreferentziak

* ↑ Abizena horrela idaztea, euskal herritar horren aukera pertsonala da. Izan ere, Euskaltzaindiak, euskara baturako, Muxika onartu du deitura horren grafiatzat. Ikus Euskal Onomastikaren Datutegia.
* Datuak: Q5859970
# Fernando Norzagarai

Fernando Norzagarai Escudero (Donostia, 1808ko uztailaren 19a - ibidem., 1860ko irailaren 12a) euskal militar eta politikaria izan zen.
1840an Gerrako ministroa izan zen. 1857 eta 1860 artean Filipinetako gobernadorea, non Kontxintxinako kanpaina antolatu zuen.

## Erreferentziak

* ↑ Auñamendi Eusko Entziklopedia. Fernando Norzagaray Escudero. .
* ↑ Alejandre Sintes, Luis.: La guerra de la Cochinchina. Cuando los españoles conquistaron Vietnam. Edhasa, 2006 ISBN 84-350-3988-9
* Datuak: Q3754501
* Multimedia: Fernándo Norzagaray y Escudero / Q3754501
# Evaristo Páramos

Evaristo Páramos Pérez —besterik gabe Evaristo izenaz ezaguna— (Tui, Galizia, 1960ko ekainaren 13a) euskal herritar punk abeslaria da.

## Bizitza

Nahiz eta Galizian jaioa izan, umea zenetik Agurainen bizi izan zen. Egun, Oñatin du bizilekua.
La Polla Records taldeko abeslaria izan zen 2003 arte, bai eta Euskal Rock Erradikalaren izen nagusienetariko bat ere.
2002an RIP taldearen zenbait kidekin The Kagas taldea sortu zuen, 2004an The Meas bihurtu zena. Talde biak esperimentalak izan ziren eta apenas ez zuten kontzerturik eman.
La Polla Records desagertzean, Gatillazo taldea sortu zuen. 15 urte egin zituen taldeak eta sei disko atera zituen. Gatillazo desegin ondoren 2021ean Tropa do Carallo sortu zuen.
2001ean Txalaparta argitaletxean Por los hijos lo que sea liburua atera zuen, bere filosofia azaltzeko.

## Diskoak
### La Polla Records

* Banco Vaticano (Maketa) - 1981
* Y ahora qué? (EP) - 1983
* Salve - 1984
* Revolución - 1985
* No Somos Nada - 1987
* Donde Se Habla - 1988
* En Directo (zuzenean) - 1988
* Ellos Dicen Mierda, Nosotros Amén - 1990
* Los Jubilados - 1990
* Barman (EP) - 1991
* Negro - 1992
* Hoy es el Futuro - 1993
* Bajo Presión - 1994
* Carne Para la Picadora - 1996
* En Turecto (zuzenean) - 1998
* Toda La Puta Vida Igual - 1999
* Bocas - 2001
* El Último (el) de La Polla - 2003
* Vamos Entrando (zuzenean) - 2004

### The Kagas

* Nuevos Héroes del Rock - 2002

### The Meas

* Buscándose La Vida - 2004

### Gatillazo

* Gatillazo - 2005
* Dianas Legales - 2007
* Sex Pastels - 2008
* Sangre y mierda - 2011
* Siglo XXI - 2013
* Cómo convertirse en nada - 2016

### Tropa do Carallo

* Que Hostias Andais! (2021)

## Bestelakoak
### Filmografia

* Adiós pequeña (1986), agerpen txikia, Imanol Uribek zuzenduta.

### DVDak

* La Polla Records - Vamos Entrando, 2004

### Liburuak

* Por los hijos lo que sea - 2001
* Cuatro estaciones hacia la locura - 2014

## Kanpo loturak

* Amets Arzallus: «Evaristo: "Mundu justu eta koloretsua ez, mesedez, hori hippyen mundua da"», Argia, 2007-01-28.
* Datuak: Q3757031
* Multimedia: Evaristo Páramos / Q3757031
# Evaristo Carazo

Evaristo Carazo Aranda ( Rivas, 1821eko urriaren 24a - Granada, 1889ko abuztuaren 1a ) Nikaraguako militar eta politikari kontserbadore bat izan zen, 1887ko martxoaren 1etik 1889ko abuztuaren 1era Nikaraguako presidente izan zena. "Hogeita hamar Urte Kontserbadoreak" deritzon garaiko zazpigarren presidentea izan zen.
Benetako interesa erakutsi zuen Rubén Darío gaztearen bizitza eta obran, Valparaíson Nikaraguako kontsul izendatu zuena Txilen egon zen bitartean.
1889ko abuztuaren 1ean hil zen, presidente karguan, Managuatik Granadara trenbidean zihoala.
Bere heriotzaren ondoren, David Nicolás Osorno, Gobernazio ministroa, Botere Exekutiboaren arduradun gisa geratu zen.

## Kanpo estekak

* Datuak: Q352550
# Evaristo De los Reyes Moreno

Evaristo De los Reyes Moreno (Sanlúcar de Barrameda, Cádiz, 1951ko ekainaren 24a) Euskal Herrian aritutako musikagilea da, sortzez Cádizkoa.

## Biografia

Iruñeko Pablo Sarasate Kontserbatorioan egin zituen piano- eta konposizio-ikasketak eta ondoren, Tomás Aragüés irakaslearekin jardun zuen Donostiako Kontserbatorioan. Musika-pedagogiako ikasketak ere egin zituen. Nafarroako Gobernuaren konposizio-arloko lehen saria eskuratu zuen 1985ean Sintesis lanarekin, eta urtebete geroago, Pablo Ruiz Picasso sariketan ere garaile suertatu zen. Planisferio obrarekin, lehen saria eskuratu zuen 1990ean Nafarroako Jaialdietako Konposizio Sariketa Nazionalean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12257690
# Evaro (Montana)

Evaro Ameriketako Estatu Batuetako erroldak esleitutako leku bat da. Missoula konderrian kokatuta dago, Montana estatuan. 373 biztanle ditu, 44,445096 kilometro koadroko azaleran banatuta.

## Ikus, gainera

* Missoula konderria

## Kanpo estekak

* Datuak: Q966566
* Multimedia: Evaro, Montana / Q966566